CELEX: 32007R0184
Language: lv
Date: 2007-02-20 00:00:00
Title: Komisijas Regula (EK) Nr. 184/2007 ( 2007. gada 20. februāris ), par kālija diformiāta ( Formi LHS ) kā dzīvnieku barības piedevas izmantošanas atļauju (Dokuments attiecas uz EEZ )

1.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 63/1
            
         
      KOMISIJAS REGULA (EK) Nr. 184/2007
   (2007. gada 20. februāris)
   par kālija diformiāta (Formi LHS) kā dzīvnieku barības piedevas izmantošanas atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļauju dzīvnieku barības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts pielikumā. Pieteikumam bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu kālija diformiāta (Formi LHS) preparātam kā dzīvnieku barības piedevai sivēniem (atšķirtiem) un nobarojamām cūkām, ko klasificē kā dzīvnieku barības piedevu kategorijā “zootehniskās piedevas”.
            
         
               (4)
            
            
               Analīzes metode, kas saskaņā ar Regulas (EK) Nr. 1831/2003 7. panta 3. punkta c) apakšpunktu ir iekļauta pieteikumā atļaujas saņemšanai, skar barībā izmantotās barības piedevas aktīvās vielas noteikšanu. Šīs regulas pielikumā minētā analīzes metode nav uzskatāma par Kopienas analīzes metodi 11. panta nozīmē Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (5)
            
            
               Eiropas Pārtikas nekaitīguma iestāde (turpmāk tekstā – “iestāde”) 2006. gada 14. februāra atzinumā (3) secināja, ka jau ir atzīts šīs piedevas nekaitīgums patērētājam, lietotājam un videi, un ierosinātā lietojuma dēļ tas nemainīsies. Turklāt tā secināja, ka šā preparāta izmantošanai nav kaitīgas iedarbības uz šo dzīvnieku kategoriju un ka, izmantojot minēto preparātu, var uzlabot nošķirtu sivēnu un nobarojamo cūku zootehniskos rādītājus (svara pieaugums no vidējās dienas devas, barības patēriņa rādītājs). Tā uzskata, ka iesniedzēja pēcpārdošanas uzraudzības plāns ir atbilstīgs. Iestādes atzinumā ir ieteikti atbilstoši pasākumi lietotāja drošībai. Minētajā atzinumā ir arī apstiprināts ziņojums par barībā lietotās barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Minētā preparāta novērtējumā ir norādīts, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Tāpēc minēto preparātu jāļauj izmantot, kā noteikts šīs regulas pielikumā.
            
         
               (7)
            
            
               Tāpēc ir jāsvītro Komisijas 2005. gada 4. novembra Regulas (EK) Nr. 1810/2005 par jaunu atļauju desmit gadus izmantot barības piedevu, pastāvīgu atļauju izmantot dažas barības piedevas un pagaidu atļauju citādi izmantot dažas piedevas, kuras jau ir atļauts izmantot barībā (4) 1. pants, ar kuru saskaņā ar pagaidu noteikumiem Regulā (EK) Nr. 1831/2003 atļāva šādu lietojumu.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Svītro Regulas (EK) Nr. 1810/2005 1. pantu.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 20. februārī
      
         
            Komisijas vārdā –
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 165, 30.4.2004., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (3)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par “Formi LHS” produkta drošību un efektivitāti kā dzīvnieku barības piedevu atšķirtiem sivēniem un nobarojamām cūkām saskaņā ar Regulu (EK) Nr. 1831/2003. Pieņemts 2006. gada 14. februārī. The EFSA Journal (2006) 325, 1-16.
   
      (4)  OV L 291, 5.11.2005., 8. lpp.
   
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg no kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (produktivitātes rādītāju uzlabojums: svara pieaugums vai barības patēriņa rādītājs)
                  
               
            
                  4d800
               
               
                  
                     BASF Aktiengesellschaft
                  
               
               
                  Kālija diformiāts
                  (Formi LHS)
               
               
                  
                     Piedevas sastāvs
                  
                  kālija diformiāts – min. 98 %;
                  silikāti – max. 1,5 %;
                  ūdens – max. 0,5 %.
                  
                     Aktīvā viela
                  
                  kālija diformiāts, cietā veidā, CAS Nr. 20642-05-1.
                  
                     Analīzes metode
                      (1) :
                  jonu hromatogrāfija ar vadītspējas detektoru.
               
               
                  Sivēni (atšķirti)
               
               
                   
               
               
                  6 000
               
               
                  18 000
               
               
                  Izmanto līdz apmēram 35 kg.
                  Dažādu kālija diformiāta avotu maisījums nedrīkst pārsniegt kompleksajā barībā atļauto daudzumu – 18 000 mg/kg kompleksās barības.
                  Piedevu iekļauj barības maisījumā premiksa veidā.
                  Šis produkts var izraisīt smagas acu traumas. Jāpieņem pasākumi, lai aizsargātu darbiniekus.
               
               
                  
                     21.3.2017
                  
               
            
                   
               
               
                   
               
               
                   
               
               
                   
               
               
                  Nobarojamas cūkas
               
               
                   
               
               
                  6 000
               
               
                  12 000
               
               
                  Dažādu kālija diformiāta avotu maisījums nedrīkst pārsniegt kompleksajā barībā atļauto daudzumu – 12 000 mg/kg kompleksās barības.
                  Piedevu iekļauj barības maisījumā premiksa veidā.
                  Šis produkts var izraisīt smagas acu traumas. Jāpieņem pasākumi, lai aizsargātu darbiniekus.
               
               
                  
                     21.3.2017
                  
               
            
         (1)  Sīka informācija par analīzes metodi atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/